stanford-oval/wikipedia huggingface dataset:
EuroparlTV
Kanavien kohderyhmät

Sinun parlamenttisi on tarkoitettu kaikille, joita kiinnostavat poliittiset asiat EU:n tasolla, työnsä puolesta, kuten tutkijoille, edunvalvojille ja EU:n toimipaikoissa työskenteleville ihmisille.
Sinun äänesi on tarkoitettu laajemmalle yleisölle. Kanavan on tarkoitus toimia "koko kansan kanavana, jossa voidaan näyttää myös kansalaisten omaa tuottamaa materiaalia.
Nuorten Eurooppa on suunnattu Euroopan kouluikäisille nuorison edustajille, jotka ovat Internetin suurkuluttajia ja joissa kasvaa seuraava äänestäjien sukupolvi.
Suora lähetys Euroopan parlamentista lähettää suoria lähetyksiä parlamentin täysistunnoista ja valiokuntien kokouksista. Silloin, kun suoraa lähetystä ei ole tarjolla, kanavalla lähetetään uusintoja.
Aiheesta muualla

EuroparlTV:n verkkosivut
Kamera Paul-Henri Spaak-rakennuksen istuntosalissa Brysselissä
Fiona Schwartz

Fiona Coors, o.s. Schwartz (s. 7. kesäkuuta 1972 Hameln, Länsi-Saksa) on saksalainen näyttelijä. Hänet tunnetaan televisiosarjasta Syyttäjä, jossa hän näytteli Kerstin Klaria 2005-2023. Schwartz on näytellyt myös televisiosarjoissa 4 gegen Z, Kettu, Kahden keikka, Etsivä Lea Sommer ja Krista.
Hän on näyttelijä Stephan Schwartzin tytär.
Aiheesta muualla

Fiona Schwartz Internet Movie Databasessa. (englanniksi)
Erik Simon

Erik Simon (s. 21. elokuuta 1987 Karl-Marx-Stadt, Itä-Saksa) on saksalainen mäkihyppääjä. Hänen parhaat sijoituksensa maailmancupista ovat vuodelta 2009, jolloin hän oli 10. maaliskuuta Kuopion suurmäen kilpailussa kolmaskymmenes. Saman sijoituksen hän sai 15. maaliskuuta Vikersundin lentomäen kilpailusta.  Palkintokorokkeella hän on ollut Continental Cupissa 4 kertaa (2 kertaa toinen ja 2 kertaa kolmas) ja FIS Cupissa kolme kertaa (2 kertaa toinen ja kerran kolmas).
Hänellä on nimissään Alpensia Jumping Park HS 140 -nimisen mäen kesämäkiennätys, joka on 133,0 metriä.
Federico Franco

| Luis Federico Franco Gómez |
| --- | --- |

Paraguayn presidentti
 22. kesäkuuta 2012 – 15. elokuuta 2013  
Edeltäjä:  Fernando Lugo
Seuraaja:  Horacio Cartes
Henkilötiedot
Syntynyt: 24. heinäkuuta 1962 (ikä 62) Asunción, Paraguay
Tiedot
Puolue:  Partido Liberal Radical Auténtico
Luis Federico Franco Gómez (s. 23. heinäkuuta 1962 Asunción) on paraguaylainen poliitikko. Hän toimi maan presidenttinä vuosina 2012–2013 ja varapresidenttinä 2008–2012. Hän kuuluu liberaaliseen PLRA-puolueeseen, joka on osana Isänmaallista muutosallianssia muun muassa sosiaalidemokraattisten ja vallankumouspuolueiden kanssa. Allianssin ehdokas Fernando Lugo voitti Paraguayn presidentinvaalit ensimmäisenä muun kuin oikeistolaisen Colorado-puolueen ehdokkaana 2008. Lugon sairastuttua syöpään, johon liittyi kemoterapia ja sen liitännäisenä vakava infektio, Franco ryhtyi hoitamaan presidentin tehtäviä.
Lugon viraltapanon myötä Franco nousi maan presidentiksi kesäkuussa 2012.
Ammatiltaan Federico Franco on kirurgi. Vuosina 2003–2007 hän toimi keskisen Departemento Centralin alueen kuvernöörinä.
Fiona Timantti

Fiona Timantti (oik. Heli Karhunen, s. 1982 Vantaa) on suomalainen modisti ja bloggari. Hän työskentelee Mary Pelanteen vanhassa hattukaupassa Helsingin Punavuoressa. Fiona Timantti on myös hänen hattujensa tuotemerkki.
Fiona Timantti valmistaa päähineitä erityisesti burleskitaiteilijoille. Hattuja ovat käyttäneet esimerkiksi burleskitaiteilija LouLou D’vilille ja laulaja Lana Del Rey. Valtaosa tilatuista hatuista menee ulkomaille kuten Saksaan ja Ranskaan. Vaatesuunnittelija Antti Asplund tilasi häneltä päähineitä Berliinin muotiviikoille 2014. Vuonna 2012 Fiona Timantti teki Mouse Fatale -nimisen hatun ja välitti sen muotisuunnittelija Mert Otsamon avulla Lady Gagalle. Myöhemmin yhdysvaltalainen muotikuvaaja Terry Richardson kuvasi Lady Gagan ja hatun ja julkaisi kuvan blogissaan.
Fiona Timantti tekee myös puvustajan, dj:n ja mallin töitä. Hän on tehnyt asusteita elokuviin Iron Sky ja Rölli ja kultainen avain. Vuonna 2012 Fiona Timantti esiintyi Yle TV2:n esittämässä Blogistania-ohjelmassa.
Koulutukseltaan Karhunen on vaatetusalan artesaani. Lisäksi hän on opiskellut modistiksi Helsingin palvelualojen oppilaitoksessa ja on myös teatteripukujen valmistaja. Hän valmistui modistimestariksi 2021. Hän on opettanut modisteja Stadin ammattiopistossa.
Aiheesta muualla

Fiona Timantin verkkosivut (Arkistoitu – Internet Archive)
Fiona Timantin Diamond Stash -blogi
Erik Sjöberg

Erik Sjöberg voi viitata seuraaviin henkilöihin
Erik Sjöberg (1784–1828) eli Vitalis, ruotsalainen runoilija
Erik Sjöberg (1909–1973), ruotsalainen oopperalaulaja
Erik Sjöberg (s. 1928), suomalainen jalkapalloilija
Erik Sjöberg (s. 1947), suomalainen yritysjohtaja, viestintäneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erik Sjöberg”, voi hakea sivunnimihaulla, laajalla sivunnimihaulla tai tekstihaulla.
Fiordaliza Cofil

| Mitalit | Mitalit | Mitalit |  |
| --- | --- | --- | --- |
|  Fiordaliza Cofil vuonna 2022. |  Fiordaliza Cofil vuonna 2022. |  Fiordaliza Cofil vuonna 2022. |  |
Maa:   Dominikaaninen tasavalta
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Eugene 2022 | 4 × 400 m (seka) |  |
Fiordaliza Cofil (s. 27. lokakuuta 2000) on dominikaanilainen pikajuoksija. Hän voitti maailmanmestaruuden sekajoukkueiden 4 × 400 metrin viestissä vuonna 2022.
Cofil voitti NACAC:n alle 23-vuotiaiden mestaruuskilpailuissa kultaa 200 metrillä ja saavutti pronssia 400 metrillä vuonna 2021. Hän saavutti ensimmäiset yleisen sarjan kansainväliset menestyksensä toukokuussa 2022 Ibero-Amerikan mestaruuskilpailuissa, kun hän voitti kultaa 4 × 100 metrin viestissä sekä saavutti hopeaa 400 metrillä ja pronssia 4 × 400 metrin viestissä. Heinäkuussa 2022 hän voitti Eugenen MM-kilpailuissa kultaa sekajoukkueiden 4 × 400 metrin viestissä ajalla 3.09,82 ja sijoittui 400 metrillä kuudenneksi ajalla 50,57. Hän juoksi MM-kilpailujen välierissä 400 metrin ennätyksensä 50,14. Vuoden 2021 lopussa hänen ennätyksensä oli 52,10, ja toukokuussa 2022 hän alitti ensi kertaa 52 sekunnin rajan ja viikkoa myöhemmin 51 sekunnin rajan. Kesäkuussa 2022 hän juoksi 100 metrillä maansa ennätyksen 11,16.
Ennätykset

100 metriä: 11,16 (NR) (24.6.2022)
200 metriä: 22,87 (25.6.2022)
400 metriä: 50,14 (20.7.2022)
Federico De Roberto

Federico De Roberto
Federico De Roberto (16. tammikuuta 1861 Napoli – 26. heinäkuuta 1927 Catania) oli italialainen kirjailija, tyylillisesti veristi. Hänen tuotantoonsa kuuluu muun muassa romaani I Viceré (1894).
Fiorello H. LaGuardia High School

| Fiorello H>  LaGuardia High School |
| --- | --- |

Sijainti:  Manhattan, Yhdysvallat
Koordinaatit:  40°46′27″N 73°59′08″W﻿ / ﻿40.774166666667°N 73.985555555556°W﻿ / 40.774166666667; -73.985555555556
Rakennustyyppi:  High school
Valmistumisvuosi:  1961
 fiFiorello H. LaGuardia High School 
  
Fiorello H. LaGuardia High School on yhdysvaltalainen high school, joka on erikoistunut esittävän taiteen opettamiseen. Se sijaitsee Manhattanilla New Yorkissa. Koulu perustettiin vuonna 1936 ja siinä opiskelee yli 2 500 opiskelijaa.
Aiheesta muualla

Koulun sivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fiorello H. LaGuardia High School
Käännös suomeksi
Espanja olympialaisissa

Espanja osallistui olympialaisiin ensimmäisen kerran Pariisissa 1900. Kolmista seuraavista kilpailuista se jäi pois, mutta on ollut mukana kaikissa kesäolympialaisissa Antwerpenista 1920 lähtien lukuun ottamatta Berliinin 1936 ja Melbournen 1956 kisoja, joita se boikotoi. Vuonna 1956 se osallistui kuitenkin Tukholmassa järjestettyihin ratsastuslajeihin. Espanjan Barcelonassa järjestettiin kesäolympialaiset 1992. Talviolympialaisiin Espanja on osallistunut joka kerta Garmisch-Partenkirchenistä 1936 lähtien.
Espanja on saavuttanut kesäolympialaisissa 37 kulta-, 59 hopea- ja 35 pronssimitalia. Eniten mitaleita on saavuttanut meloja David Cal, yhden kullan ja neljä hopeaa 2004–2012.
Talviolympialaisissa Espanja on saavuttanut kaksi mitalia pujottelussa: Francisco Fernández Ochoa kultaa Sapporossa 1972 ja Blanca Fernández Ochoa pronssia Albertvillessä 1992.
Espanjan mitalit kesäolympialaisissa

| Vuosi | Kulta | Hopea | Pronssi | Yhteensä |
| --- | --- | --- | --- | --- |
1896: ei osallistunut
| 1900 | 1 | 0 | 0 | 1 |
1904–1912: ei osallistunut
| 1920 | 0 | 2 | 0 | 2 |
1924: 0
| 1928 | 1 | 0 | 0 | 1 |
| 1932 | 0 | 0 | 1 | 1 |
1936: ei osallistunut
| 1948 | 0 | 1 | 0 | 1 |
| 1952 | 0 | 1 | 0 | 1 |
1956: 0
| 1960 | 0 | 0 | 1 | 1 |
1964: 0
1968: 0
| 1972 | 0 | 0 | 1 | 1 |
| 1976 | 0 | 2 | 0 | 2 |
| 1980 | 1 | 3 | 2 | 6 |
| 1984 | 1 | 2 | 2 | 5 |
| 1988 | 1 | 1 | 2 | 4 |
| 1992 | 13 | 7 | 2 | 22 |
| 1996 | 5 | 6 | 6 | 17 |
| 2000 | 3 | 3 | 5 | 11 |
| 2004 | 3 | 11 | 6 | 20 |
| 2008 | 5 | 10 | 3 | 18 |
| 2012 | 3 | 10 | 4 | 17 |
| Yhteensä | 37 | 59 | 35 | 131 |
Espanjan mitalit talviolympialaisissa

| Vuosi | Kulta | Hopea | Pronssi | Yhteensä |
| --- | --- | --- | --- | --- |
1924–1932: ei osallistunut
1936–1968: 0
| 1972 | 1 | 0 | 0 | 1 |
1976–1988: 0
| 1992 | 0 | 0 | 1 | 1 |
1994–2014: 0
| Yhteensä | 1 | 0 | 1 | 2 |
Aiheesta muualla

Espanjan olympiakomitean sivusto (espanjaksi)
Espanja Kansainvälisen olympiakomitean sivustolla (englanniksi)
Valtiot olympialaisissa
Erik Schlopy

Erik Schlopy (s. 21. elokuuta 1972 Buffalo, New York) on yhdysvaltalainen alppihiihtäjä.
Schlopy kilpaili ensimmäisen kerran alppihiihdon maailmancupissa Val d’Isèressa 5. joulukuuta 1992 sijoittuen supersuurpujottelussa 24:nneksi. Kymmenen parhaan joukkoon hän sijoittui ensimmäisen kerran Yongpyongin pujottelussa helmikuussa 2000 oltuaan yhdeksäs. Palkintokorokkeelle Schlopy nousi ensimmäisen kerran Bormion suurpujottelussa joulukuussa 2000 oltuaan toinen. Hän sivusi uransa parasta sijoitustaan oltuaan toinen myös Åren suurpujottelussa maaliskuussa 2001. Kaudella 2000–2001 hän sijoittui suurpujottelun kokonaispisteissä kolmanneksi.
St. Antonin MM-kilpailuissa 2001 Schlopy oli pujottelussa 21:s. St. Moritzin MM-kilpailuissa 2003 hän saavutti pronssia suurpujottelussa selvitettyään toisen laskun nopeimmalla ajalla. Pujottelussa hän laski 15:nneksi. Bormiossa 2005 Schlopy oli suurpujottelussa 17:s.
Olympialaisissa Schlopy kilpaili kolmesti, sijoituttuaan parhaimmillaan 13:nneksi pujottelussa Salt Lake Cityssä 2002 ja suurpujottelussa Torinossa 2006.
Schlopy on naimisissa uinnin olympiavoittajan, Summer Sandersin kanssa.
Fernand Isselé

| Mitalit> Miesten vesipallo.Maa:   Belgia. Olympialaiset  | Mitalit> Miesten vesipallo.Maa:   Belgia. Olympialaiset  | Mitalit> Miesten vesipallo.Maa:   Belgia. Olympialaiset  | Miesten vesipallo> Maa:   Belgia. |
| --- | --- | --- | --- |
|  Pronssia | Berliini 1936 | joukkuekilpailu |  |
Fernand Bertrand Isselé (22. helmikuuta 1915 Brugge – toukokuu 1994) oli belgialainen vesipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen joukkueeseen. Hän osallistui myös Lontoon kesäolympialaisiin 1948 ja sijoittui siellä joukkueineen neljänneksi.
Fernand Franck

Fernand Franck (2005)
Fernand Franck (s. 6. toukokuuta 1934 Esch-sur-Alzette) on luxemburgilainen roomalaiskatolinen arkkipiispa. Hänet vihittiin papiksi Luxemburgin hiippakuntaan 29. kesäkuuta 1960. Hiippakunta korotettiin myöhemmin arkkihiippakunnaksi, ja Franck nimitettiin sen arkkipiispaksi 21. joulukuuta 1990. Piispaksi konsekroinnin suoritti 2. helmikuuta 1991 Jean Hengen, jota avustivat José Tomás Sánchez ja Hermann Josef Spital.
Franck jäi eläkkeelle 12. heinäkuuta 2011.
Ensimmäinen vuosikymmen

| --- | --- |
Vuosisadat: 100-luku eaa. · I vuosisata eaa. · I vuosisata · 100-luku · 200-luku
Vuosikymmenet: I vuosikymmen eaa. · I vuosikymmen · 10-luku · 20-luku · 30-luku 40-luku · 50-luku · 60-luku · 70-luku · 80-luku · 90-luku · 100-luku
Vuodet: 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. 2 eaa. · 1 eaa. · 1 · 2 · 3 · 4 · 5 · 6 · 7 · 8 · 9 10 · 11 · 12 · 13 · 14 · 15 · 16 · 17 · 18 · 19 20 · 21 · 22 · 23 · 24 · 25 · 26 · 27 · 28 · 29 30 · 31 · 32 · 33 · 34 · 35 · 36 · 37 · 38 · 39 40 · 41 · 42 · 43 · 44 · 45 · 46 · 47 · 48 · 49 50 · 51 · 52 · 53 · 54 · 55 · 56 · 57 · 58 · 59 60 · 61 · 62 · 63 · 64 · 65 · 66 · 67 · 68 · 69 70 · 71 · 72 · 73 · 74 · 75 · 76 · 77 · 78 · 79 80 · 81 · 82 · 83 · 84 · 85 · 86 · 87 · 88 · 89 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109
Tapahtui vuosikymmenen aikana

Hunnit perustavat toisen valtakuntansa Aasiassa.
Extreme Rules (2010)

Extreme Rules (2010) oli World Wrestling Entertainment -painiyhtiön tuottama pay-per-viewselvennä, joka järjestettiin 25. huhtikuuta 2010 1st Mariner Areenalla Baltimoressa, Marylandissa. Sen sponsoroi KFC. Tämä PPV tunnettiin ennen nimellä One Night Stand, mutta vuonna 2009 nimi vaihdettiin. Tapahtuma paikkasi Backlash-tapahtuman siirtyessään huhtikuun PPV:ksi. Tämä oli toinen peräkkäinen Extreme Rules. Siellä käytiin kahdeksan matsia.
Taustaa

Pääfeudi RAW’sta oli WWE-mestarin, John Cenan ja Batistan välillä. Feudi alkoi helmikuisessa pay-per-viewissä WWE Elimination Chamber -tapahtumassa, kun Batista voitti Cenan WWE-mestaruuden Elimination Chamber -ottelun jälkeen. WrestleMania XXVI:ssä Cena kuitenkin onnistui voittamaan Batistan, ja Cenasta tuli seitsenkertainen WWE-mestari. RAW’ssA 5. huhtikuuta Batista pieksi Cenan matsin jälkeen ja ilmoitti, että heidän uusintaottelunsa tulisi olla Last Man Standing -matsi Extreme Rulesissa.
World Heavyweight -mestari Jack Swagger SmackDown-brändistä määrättiin kohtaamaan Randy Orton RAW-brändistä, mestaruusottelussa. WrestleManiassa Swagger voitti Money in the Bank -tikapuuottelun ja ansaitsi sopimuksen mestaruusmatsiin, missä vain ja milloin vain hän sen haluaisi. 2. huhtikuuta Swagger rahasti salkkunsa Chris Jerichon World Heavyweight -mestaruuden ja voitti sen. Edgen ja Jerichon #1 haastajien matsin päätyttyä tupla ulos -laskuun, RAW’n illan isäntä David Hasselhoff ilmoitti, että Swagger tulisi kohtaamaan Extreme Rules -ottelussa Randy Ortonin, joka on selättänyt hänet kahdesti.
Chris Jerichon ja Edgen välille määrättiin myös matsi tapahtumaan. Edge palasi toivuttuaan loukkaantumiselta, Royal Rumblessa voittaen sen ja ansaitsi mestaruusottelun WrestleManiassa. WrestleMania-vastustajakseen Edge valitsi Jerichon World Heavyweight -mestaruudesta, mutta hävisi ottelun. Seuraavassa SmackDownissa Edge pieksi loukkaantuneen Jerichon, minkä seurauksena Swagger pääsi rahastamaan Money in the Bank -salkuunsa sopimuksen ja hän myös voitti mestaruuden. Kun Edgen ja Jerichon ykköshaastajuusmatsi päättyi tupla ulos -laskuun, heidän välille määrättiin Steel Cage -ottelu.
RAW-brändistä Extreme Rulesissa kohtasivat myös Triple H ja Sheamus. Sheamus syyllisti Triple H:ta siitä, että hän hävisi WWE -mestaruuden Elimination Chamber -tapahtumassa, joten Sheamus haastoi Triple H:n matsiin WrestleManiaan. WrestleManiassa Triple H kuitenkin voitti Sheamusin. Seuraavissa RAW’ssa molemmat kyökkäilivät omilla aseillaan (Triple H lekalla ja Sheamus rautaputkella) ja pian heidän välilleen määrättiin Street Fight -matsi Extreme Rules -tapahtumaan.
CM Punk ja Rey Mysterio olivat olleet riidoissa jo muutaman kuukauden. Ennen WrestleManiaa Punk oli haastanut Mysterion tämän vaimon ja lasten edessä, ja koska Mysterio ei suostunut, Punk pääsi nöyryyttämään tätä ja haukkumaan pelkuriksi. Sittemmin Mysterio hyväksyi Punkin haasteen ja voitti tämän WrestleManiassa. Jos Mysterio olisi hävinnyt, hänen olisi pitänyt liittyä Straight Edge Societyyn. Kun Punk nimesi jäseniä Societyyn, hän oli ”ajanut” heidät kaljuiksi, vaikka itse säilytti pitkät hiuksensa. Tämän tuloksena Mysterio haastoi Punkin matsiin Extreme Rules -tapahtumaan, jonka stipulaationa olisi se, että jos Punk häviäisi, hänet ajettaisiin kaljuksi.
Matsit ja tulokset

| # | Matsit | Stipulaatiot | Aika |
| --- | --- | --- | --- |
| Dark | Kofi Kingston voitti Dolph Zigglerin | Tavallinen matsi | 03:01 |
| 1 | Hart Dynasty (Tyson Kidd ja David Hart Smith) voittivat ShoMizin (Big Show ja The Miz) | Gauntlet matsi; jos ShoMiz häviää mikä vain joukkue saa tulevaisuudessa matsin Mestaruuksista. Matsiin kuului myös R-Truth & John Morrison ja Mark Henry & Montel Vontavious Porter | 06:48 |
| 2 | CM Punk voitti Rey Mysterion | Hair matsi; jos Punk häviää, hänet täytyy ajaa kaljuksi. | 16:57 |
| 3 | JTG voitti Shad Gaspardin | Strap Matsi | 05:53 |
| 4 | Jack Swagger (c) voitti Randy Ortonin | Extreme Rules matsi World Heavyweight Mestaruudesta | 14:01 |
| 5 | Sheamus voitti Triple H:n | Street Fight matsi | 17:18 |
| 6 | Beth Phoenix voitti Michelle McCoolin (c) | Extreme Makeover matsi WWE Women's Championshipistä | 06:32 |
| 7 | Edge voitti Chris Jerichon | Steel Cage matsi | 21:58 |
| 8 | John Cena (c) voitti Batistan WWE Mestaruudesta | Last Man Standing matsi | 26:02 |
Extreme Rules kronologia

Edellinen: Extreme Rules (2009)
Seuraava: Extreme Rules (2011)
Tapahtuma kronologia

Edellinen: WrestleMania XXVI
Seuraava: Over the Limit (2010)
Triple H loukkaantui yli puoleksi vuodeksi, Sheamusia vastaan taistellessa.
Fantasia Barrino

Fantasia Barrino vuonna 2009.
Fantasia Monique Barrino, taiteilijanimeltään Fantasia, (s. 30. kesäkuuta 1984 High Point, Pohjois-Carolina) on yhdysvaltalainen laulaja, joka voitti American Idol -kykyjenetsintäkilpailun kolmannen tuotantokauden vuonna 2004.
Finaalissa kilpailijat saivat yhteensä 65 miljoonaa ääntä, jotka ratkaisivat voittajan 25. toukokuuta 2004. Äänimäärä oli 24 miljoonaa enemmän kuin vuosi aiemmin. Fantasia voitti lopulta toiseksi tulleen Diana DeGarmon 1,3 miljoonalla äänellä.
Barrinon veli esiintyi koelauluissa American Idolin kahdeksannella kaudella, mutta ei selviytynyt Hollywoodiin asti.
Fantasian esikoisalbumi Free Yourself (2004) nousi Yhdysvaltain listalla kahdeksanneksi ja myi tuplaplatinaa eli yli kaksi miljoonaa kappaletta. Vuonna 2006 hän julkaisi toisen albuminsa Fantasia ja vuonna 2010 kolmannen albumin Back to Me. Neljäs albumi Side Effects of You ilmestyi vuonna 2013.
Albumit

Free Yourself (2004)
Fantasia (2006)
Back to Me (2010)
Side Effects of You (2013)
The Definition of... (2016)
Christmas After Midnight (2017)
Sketchbook (2019)
Aiheesta muualla

Fantasian kotisivut (Arkistoitu – Internet Archive) (englanniksi)
| 0 | 1 | 2 |
| --- | --- | --- |
| Edeltäjä: Ruben Studdard | American Idol -voittaja Kausi 3 | Seuraaja: Carrie Underwood |
American Idol
| --- | --- |
Kaudet::  1. kausi ·  2. kausi ·  3. kausi ·  4. kausi ·  5. kausi ·  6. kausi ·  7. kausi ·  8. kausi ·  9. kausi ·  10. kausi ·  11. kausi
Juontajat::  Ryan Seacrest ·  Brian Dunkleman (2002)
Tuomarit::  Randy Jackson · Paula Abdul (2002–2009) ·  Simon Cowell (2002–2010) ·  Kara DioGuardi (2009–2010) ·  Ellen DeGeneres (2010) ·  Jennifer Lopez (2011–) ·  Steven Tyler (2011–)
Voittajat::  Kelly Clarkson ·  Ruben Studdard ·  Fantasia Barrino ·  Carrie Underwood ·  Taylor Hicks ·  Jordin Sparks ·  David Cook ·  Kris Allen ·  Lee DeWyze ·  Scotty McCreery
Voittajakappaleet::  "A Moment Like This" ·  "Flying Without Wings" ·  "I Believe" ·  "Inside Your Heaven" ·  "Do I Make You Proud" ·  "This Is My Now" ·  "The Time of My Life" ·  "No Boundaries" ·  "Beautiful Day" ·  "I Love You This Big"
Fernand Dupuy

Fernand Dupuy (2. maaliskuuta 1917 Jumilhac-le-Grand – 15. kesäkuuta 1999 Limoges) oli ranskalainen poliitikko. Hän oli Ranskan kommunistisen puolueen jäsen, Seinen päävaltuutettu, Choisy-le-Roin pormestari sekä Seinen ja sitten Val-de-Marnen varajäsen.
Fernand Jourdant

| Mitalit | Mitalit | Mitalit |  |
| --- | --- | --- | --- |
|  Fernand Jourdant vuonna 1932. |  Fernand Jourdant vuonna 1932. |  Fernand Jourdant vuonna 1932. |  |
Maa:   Ranska
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 | kalpa, joukkuekilpailu |  |
Fernand Jourdant (3. helmikuuta 1903 Flers – 2. tammikuuta 1956 Toulouse) oli ranskalainen miekkailija ja olympiavoittaja. Hän kuului kalvassa kultaa voittaneeseen joukkueeseen vuoden 1932 kesäolympialaisissa Los Angelesissa. Nämä olivat hänen ainoat olympialaisensa.
Fernand Fauconnier

| Mitalit> Maa:   Ranska. Olympialaiset .Miesten voimistelu | Mitalit> Maa:   Ranska. Olympialaiset .Miesten voimistelu | Mitalit> Maa:   Ranska. Olympialaiset .Miesten voimistelu | Maa:   Ranska> .Miesten voimistelu |
| --- | --- | --- | --- |
|  Pronssia | Antwerpen 1920 | joukkuekilpailu |  |
Fernand Fauconnier (14. huhtikuuta 1890 Maubeuge – 28. huhtikuuta 1940 Hautmont) oli ranskalainen voimistelija. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.
Esko Naskali

Esko Naskali on suomalainen toimittaja ja juontaja. Hänet tunnetaan muun muassa asiaohjelmasta Hullu juttu.
Ernest Jones

Psykoanalyysin ydinosaajia vuonna 1922: eturivissä (vasemmalta oikealle) Sigmund Freud, Sándor Ferenczi, Hanns Sachs; takarivissä (vasemmalta oikealle) Otto Rank, Karl Abraham, Max Eitingon ja Ernest Jones.
Alfred Ernest Jones (1. tammikuuta 1879 Gowerton, Wales, Yhdistynyt kuningaskunta — 11. helmikuuta 1958 Lontoo, Englanti) oli brittiläinen neurologi ja psykoanalyytikko, joka tunnetaan erityisesti Sigmund Freudin elämäkerturina.
Ura > Lääkärinä

Ernest Jones oli syntyisin Walesista. Hän kävi koulunsa Swanseassa ja jatkoi opintojaan Cardiffin yliopistossa ja University College Londonissa. Hän valmistui lääkäriksi vuonna 1903 (MD-tutkinto) ja erikoistui neurologiaan. Hän opiskeli saksaa voidakseen opiskella psykiatriaa Emil Kraepelinin johdolla Münchenissä ja työskenteli sittemmin useissa lontoolaisissa sairaaloissa. Kollegaltaan ja ystävältään Wilfred Totterilta (1872–1939) hän kuuli ensi kertaa psykoanalyysista. Jones suhtautui kriittisesti kroonisten mielisairaalapotilaiden hoitoon ja alkoi kokeilla aluksi hypnoositerapiaa. Hän tutustui myös Freudin kirjoituksiin. Britanniassa kuitenkin suhtauduttiin torjuvasti psykoanalyysiin, ja Jones joutui hankaluuksiin: seksuaaliset tutkimukset johtivat syytteeseen epäsiveellisyydestä.
Ura > Psykoanalyytikkona

Jones osallistui vuonna 1907 Amsterdamissa neurologien kongressiin ja sai Carl G. Jungilta tietoa Freudin työstä. Jones oli vakuuttunut psykoanalyysin merkityksestä ja alkoi osallistua psykoanalyytikkojen toimintaan. Hän tapasi Freudin ensi kertaa vuonna 1908 Salzburgissa ja matkusti Wieniin. Hän pääsi pian Freudin lähipiiriin, ja vuosien varrella he kävivät laajaa kirjeenvaihtoa. — Jonesin analyytikkona oli Sándor Ferenczi.
Koska psykoanalyysi kohtasi Britanniassa vastustusta, Jones muutti Kanadaan vuonna 1908 ja opetti Toronton yliopistossa. Kotimaahansa hän palasi vuonna 1913 ja perusti Lontoon psykoanalyyttisen yhdistyksen. Hänestä kaavailtiin Kansainvälisen psykoanalyyttisen yhdistyksen puheenjohtajaa vuonna 1914, mutta I maailmansota sotki suunnitelman; sodan jälkeen hän toimi puheenjohtajana kahdesti: 1920–1924 ja 1932–1949. Samalla hän toimi Brittiläisen psykoanalyyttisen yhdistyksen puheenjohtajana vuodet 1919–1944. Hän perusti International Journal of Psycho-Analysis -lehden vuonna 1920 ja toimi päätoimittajana vuoteen 1939 saakka. Lisäksi Jones johti Freudin teosten kääntämistä englanniksi. Jonesin tarmokkaiden ponnistelujen ansiosta Britannian lääketieteellinen seura (British Medical Association) hyväksyi psykoanalyysin virallisesti hoitomenetelmäksi vuonna 1929.
Adolf Hitlerin valtaantulon jälkeen Jones auttoi juutalaisia psykoanalyytikkoja muuttamaan Britanniaan ja muihin maihin. Yhtenä viimeisistä pelastettavista oli Sigmund Freud perheineen keväällä 1938.